Katja Brita Lindeberg

Katja Brita Lindeberg (født 1986) er en norsk scenekunstner. Hun arbeider som manusforfatter, regissør, produsent, skuespiller og klovn, og er kunstnerisk leder for produksjonsselskapet Katja Brita Lindeberg Produksjoner. Hun arbeider også som sykehusklovn ved St. Olavs hospital i Trondheim, som teaterpedagog og frilans skuespiller og regissør. 


== Utdannelse og karriere ==

Lindeberg har studert hos den kanadiske klovnepedagogen Sue Morrison, og har en magistergrad i fysisk komedie fra Stockholms dramatiska högskola. Hennes hovedprosjekt under studiene var å se på teaterklovnen i et kjønnsperspektiv.
Før studiene i Stockholm studerte hun et semester klovneteknikk og fysisk komedie ved Escuela de Clown de Barcelona og fem måneder mime ved Escuela Internacional de MIMO Corporal DRAMATICO Barcelona.Per 2021 videreutdanner hun seg innenfor film- og skuespillerteknikken Chubbuck-teknikk.Hun ble tildelt Statens kunstnerstipend for perioden 2013–2015 og 2018–2019. I 2016 ble hun utnevnt til fylkeskunstner for Sør-Trøndelag fylke.Hun mottok prisen «Årets ildsjel» (Trondheimsprisen) 2015 fra NATT&DAG .Hun er styremedlem i Sykehusklovnene, en organisasjon hun har vært tilknyttet siden 2012. En tid var hun også leder for organisasjonens kunstneriske råd.

Katja Brita Lindeberg representerer en ny generasjon scenekunstner med politisk, feministisk engasjement i en blanding av folkelighet og art-for-art´s-sake-estetikk. Hun har en sterk målrettet, men samtidig søkende holdning til mulighetene i det sjangeroverskridende i møte mellom klovnemetodikk, teater og performance art-elementer


=== Oppsetninger produsert av KBL Produksjoner ===
Kompaniet spiller i gjennomsnitt rundt 100 forestillinger i året.Alle Lindebergs produksjoner har vært på turné, blant annet gjennom Den kulturelle skolesekken. 

2011 Om bare Rosa kunne trylle. Forestillingen var en del av Lindebergs magisteroppgave fra Stockholms dramatiska högskola. «– En annerledes prinsesseforestilling om ensomhet, lek og ville prinsessedrømmer» Forestillingen er vist flere hundre ganger siden premieren i 2011, både i Norge og utlandet.2011 Klinsj. kunstnerisk ansvarlig, produsent, skuespiller. Regi: Ane Aass. Medprodusent: Teaterhuset Avant Garden.
2013 Julie + Romeo
2015 Om bare Lyseblå kunne bli superhelt. Manus og regi: Lindeberg.
2018 Bare en våt munn. Manus og skuespillere: Lindeberg og Madeleine Brandtzæg Nilsen. En dokumentarisk teaterforestilling som utforsker kvinnelig identitet og seksualitet. Medprodusenter: Lokstallen, Stjørdal og Teaterhuset Avant Garden.
2019 Isbjørnpappaen. Manus og skuespiller: Katja Brita Lindeberg. Åpningsforestilling ved Rosendal Teater, deretter blant annet gjestespill ved Turnéteatret i Trøndelag.


=== Engasjement i andre produksjoner (utvalg) ===
Lindeberg har jobbet som sykehusklovn siden 2012. Hun har også i flere år reist på turneer for den svenske organisasjonen Clowner utan gränser, en bistandsorganisasjon som sender klovner og artister til barn og samfunn rammet av krig, konflikter og andre kriser på ulike steder i verden. Hun har reist på turneer til Moldova, Nepal, Rwanda og Hellas.Hun har medvirket i flere prosjekter med Raa produksjoner, som klovn og skuespiller: Lillesøsterkonserten (2014), Rosa og Keiserpingvinen (2013), Bursdagen til Rosa (2014) og Appelsiner og Sitroner (2011). Lillesøsterkonserten og Rosa og Keiserpingvinen var samarbeidsprosjekter med Trondheim Symfoniorkester & Opera.Hun var medforfatter og skuespiller i Teater Manus juleforestilling for barn, Skrotnissene, i 2013.I 2019 spilte hun i forestillingen En muslimsk afrojoik på svensk i Norge av Ibrahim Fazlic. Forestillingen hadde premiere ved Festspillene i Nord-Norge.Sommeren 2020 medvirket hun i rollen som Helena i Rabarbrateaterets oppsetning av En medtsåmmårnattsdrøm, William Shakespeares komedie En midtsommernattsdrøm, gjendiktet til sparbumål av Hans Magnus Ystgaard.


== Referanser ==


== Eksterne lenker ==
Offisielt nettsted 
(en) Katja Brita Lindeberg – kategori av bilder, video eller lyd på Commons 
«Julie fra «Julie + Romeo» blogger!». Besøkt 7. mars 2021.  Videoblogg 4:26
Moe, Emma Dahle (2. april 2016). «Klovnen Katja savner særinger i Trondheim med alternative liv». trdby.no. Besøkt 15. mars 2021.